නරපති සදිසි කොටි බල මුළු නැසුවාය තරුපති සිසිල දී සිරිලක දිනුවාය ජනපති හැඳින ගෙන ඔබෙ ගුණ සමුදාය කුලපති කළෙ රජරට කුමරි සනසායසොඳුරු දැනුම යහ ගුණය ද අගය කොට විදුරු නැණින් කළ සේවයට ගරු කොට ඇදුරු තනතුරක් සරසවියෙන් පුදන විට මහරු පඬිවරුන් සිහිවෙයි විසුව රටගැමිකම හා ගොවිකම ගෙන එකිනෙකට දුක්බර දිවිය විවරණ කර යස රඟට අසරණ සරණ වී එම ගැමි සමාජෙට මිහිබට සුරකුමරු ඔබ සුරලොවින් බටපෙත්සම හා අත්සන ගැන කියන කතා රන්මල් දමක් එකිනෙක පිළිවෙළට ගොතා ගැමි පරිසරය දුටු සරසවි බැල්ම පතා තව සියවස් ගණන් පවතියි සිතින් ඉතාතන් වැසි නුවණ උපතින් ලද බලයක්ය නන් වැසි දනන් ඉදිරියෙ දිය සිසිලක්ය මන්නද වඩන මිහිරැති රස වදනක්ය මින් හැම එකට එක් කළ තැන මිහිරක්යදිත් රුපු මැඩ ජීවන ගඟ ගැලුවාය උස් මිටි භේද කිසිදා නැති පඬුවාය ඉක්මන් නොවුන තැන්පත් මහ වියතාය දෙස් මෙන් විදෙස් රටවල ජය ලැබුනායගජකුඹු හළ එකසර ඒ කෙසර යුරූ ගියගිය හැම තැනකම මුල් පුටුව දැරූ ජාතියෙ පිනට පහළ වූ පින්වත් මහරූ චිරං ජයතු ගුණ සිළුමිණ මැතිදු ගරූ.